डरबन. दक्षिण अफ्रीका में एक भारतवंशी युवक ने मामूली घरेलू विवाद में अपने पिता की छुरा मार कर हत्या कर दी। घटना डरबन के पास भारतीय बहुल कस्बे फीनिक्स में हुई।
दारेन पदायची (25) को पिता की हत्या के आरोप में गिरफ्तार कर लिया गया है। उसे मंगलवार को कोर्ट में पेश किया गया जहां जज ने जमानत देने से इनकार कर दिया।
दारेन की बहन रिशेल के घर में यह हादसा हुआ था। राशेल ने बताया कि उनके पिता बेंजामिन मूडले (46) एक हत्या के आरोप में 20 साल जेल काटकर घर आए थे।
बेंजामिन के जेल जाते समय बच्चे छोटे थे इसलिए पहचानते नहीं थे। राशेल ने बताया कि दारेन अपनी गर्लफ्रेंड आंद्रिया से किसी बात पर झगड़ रहा था। तब पिता ने उन्हें शांत करने की कोशिश की। इसी से नाराज होकर दारेन ने उन्हें छुरा मार दिया।
छुरा सीधा दिल और फेफड़ों में लगा और बेंजामिन की मौत हो गई। परिवार सप्ताहांत में फादर्स डे मनाने की तैयारी कर रहा था लेकिन अब उसे अंतिम संस्कार और मुकदमे की तैयारी करनी पड़ रही है।
hin_Deva hin_Deva hin_Deva hin_Deva hin_Deva